Karuki keel

Karuki keel on hoka hõimkonda kuuluv lähedaste sugulasteta väljasuremisohus keel, mida kõnelevad karukid Ameerika Ühendriikide California osariigis. 2011. aasta seisuga rääkis karuki keelt emakeelena vabalt vähem kui tosin inimest ning veel sai keelest aru või rääkis seda puudulikult määratlemata arv hõimuliikmeid. Teise keelena on karuki keelt sama aasta seisuga eri tasemel omandanud umbes kolmkümmend inimest.Golla, California. lk 86.

Nimetus
Karukitel puudub üldnimetus oma keele kohta. Tavaliselt öeldakse selle kohta araráhih või ararachúupha, mis mõlemad tähendavad 'inimeste keelt'. Olenevalt kontekstist võidakse samu termineid kasutada ka muude indiaani keelte kohta.Karuki sõnaraamatu võrguversioon.

Karukikeelsest sõnast káruk ('ülesvoolu') tuletatud rahvanimetuse karokid ja keelenimetuse karoki keel võttis kasutusele Stephen Powers, sest nimetus oli üldkäibiv kohalike valgete seasPowers, Stephen. 1877. Tribes of California. Contributions to North American Ethnology 3. Department of the Interior, U.S. Geographical and Geological Survey of the Rocky Mountain Region, J. W. Powell in Charge. Washington, DC: Government Printing Office. lk 19.. Alfred Kroeber jätkas Powersi kirjaviisi kasutamist ning 20. sajandil kirjutati rahva ja keele nimetus valdavalt o-ga. Üksnes John Peabody Harrington kasutas foneetiliselt õigemat u-tähte. Karukid ise eelistavad nimetuses u-tähte ning 21. sajandil on see saanud tavaliseks.Golla, California. lk 87.

 Viited 

 Kirjandus 
Golla, Victor. 2011. California Indian Languages. Berkeley and Los Angeles: University of California Press. lk 84–87. (ISBN 978-0-520-26667-4)

 Välislingid 

Karuki sõnaraamatu võrguversioon

Kategooria:Hoka hõimkond
Kategooria:Sugulaskeelteta keeled
Kategooria:California